યોગીએ અયોધ્યામાં નિર્માણાધીન મેડિકલ કોલેજનું નામ ભગવાન રામના નામ પર રાખવાની તથા નવા એરપોર્ટની પણ ઘોષણા કરી હતી. આ એરપોર્ટનું નામ ભગવાન રામના પિતા રાજા દશરથના નામ પર રખાશે એમ યોગી આદિત્યનાથે જાહેર કર્યું હતું. અયોધ્યામાં આયોજિત દીપોત્સવ કાર્યક્રમના ઉદ્‌ઘાટન સમયે યોગીએ કહ્યું હતું કે તેઓ એક નવા સંકલ્પ સાથે અયોધ્યા આવ્યા છે. તેમણે કહ્યું હતું,‘આજે દેશ જાણે છે કે અયોધ્યા શું ઈચ્છે છે. અમે તમને આશ્વસ્ત કરવા આવ્યા છીએ કે દુનિયાની કોઈ તાકાત અયોધ્યા સાથે અન્યાય કરી નહીં શકે. મારી પહેલાં કોઈ મુખ્યમંત્રી અહીં આવ્યા નથી, હું દોઢ વર્ષમાં ૬-૬ વખત અહીં આવ્યો છું.’જોકે, તેમણે રામ મંદિર વિશે એક હરફ ઉચ્ચાર્યો નહોતો.